ইসলামিক ফাউন্ডেশনের নতুন ডিজি আনিস মাহমুদ
ইসলামিক ফাউন্ডেশনের (ইফা) নতুন মহাপরিচালক (ডিজি) হিসেবে প্রেষণে নিয়োগ পেয়েছেন ভূমি মন্ত্রণালয়ের অতিরিক্ত সচিব আনিস মাহমুদ।  







বৃহস্পতিবার জনপ্রশাসন মন্ত্রণালয় থেকে এ সংক্রান্ত প্রজ্ঞাপন জারি করা হয়েছে। 




সামীম মোহাম্মদ আফজালের ডিজি পদের মেয়াদ শেষ হওয়ার পর গত বছরের ৩১ ডিসেম্বর এই পদটিতে ধর্ম মন্ত্রণালয়ের অতিরিক্ত সচিব মু. আ. হামিদ জমাদ্দারকে ভারপ্রাপ্ত ডিজি (অতিরিক্ত দায়িত্ব) হিসেবে দায়িত্ব দেয়া হয়। আনিস মাহমুদের নিয়োগের ফলে ইসলামিক ফাউন্ডেশন একজন পূর্ণকালীন ডিজি পেল।
বিসিএস নবম ব্যাচের কর্মকর্তা আনিস মাহমুদের গ্রামের বাড়ি ফেনী জেলার ফুলগাজীতে। এর আগে তিনি নেত্রকোনা ও খুলনার জেলা প্রশাসক (ডিসি) ছিলেন।  
উল্লেখ্য, ইসলামিক ফাউন্ডেশন ধর্ম মন্ত্রণালয়ের নিয়ন্ত্রণাধীন একটি প্রতিষ্ঠান।

ইসলামিক ফাউন্ডেশনের (ইফা) নতুন মহাপরিচালক (ডিজি) হিসেবে প্রেষণে নিয়োগ পেয়েছেন ভূমি মন্ত্রণালয়ের অতিরিক্ত সচিব আনিস মাহমুদ।